इउ पि पि एल दोलोनि आफादगिरि प्रमद बर’आ शिलिगुरि आरो गवायाव थांनानै बिपिएफ दोलोनि आफादगिरि हाग्रामा महिलारीखौ लोगो हमनानै दोलोनि गेजेराव लोगो जानो बाथ्रा बुंनो थांदोंमोन। बिदिनो कक्राझार लक सभानि एम पि नब कुमार सरनीयाजों लोगो जानो थाखाय रायज्लायनो बि आर फेरेंगाखौ नब कुमार सरनीयानि खाथियाव थिनहरदोंमोन प्रमद बर’आ। नाथाय गासैयावबो सौथुनो गोनां जादों प्रमद बर’आ। दा प्रमद बर’आ दिल्ली, झारखण्डनिफ्राय इउ पि पि एल दोलोनि थाखाय फोसावनो हिन्दी रावारि सुबुं लाबोदों। बेखौ बुंदों बिपिएफनि दैदेनगिरि ड: अनजालि प्रभा दैमारीआ।